Kertomus Euroopan unionin elinten käännöskeskuksen tilinpäätöksestä varainhoitovuodelta 2002 sekä keskuksen vastaukset



Virallinen lehti nro C 319 , 30/12/2003 s. 0029 - 0035



Kertomus Euroopan unionin elinten käännöskeskuksen tilinpäätöksestä varainhoitovuodelta 2002 sekä keskuksen vastaukset (2003/C 319/05) SISÄLLYS >TAULUKON PAIKKA> TILINTARKASTUSTUOMIOISTUIMEN TARKASTUSKERTOMUS 1. Tämä kertomus annetaan Euroopan parlamentille ja neuvostolle neuvoston asetuksen (EY, Euratom) N:o 1605/2002(1) 185 artiklan 2 kohdan mukaisesti. 2. Tilintarkastustuomioistuin tarkasti Euroopan unionin elinten käännöskeskuksen tilinpäätöksen 31. joulukuuta 2002 päättyneeltä varainhoitovuodelta. Neuvoston asetuksen (EY) N:o 2965/94(2) 14 artiklan 1 kohdan mukaan talousarvion toteuttamisesta on vastannut käännöskeskuksen johtaja. Hänen vastuualueeseensa kuuluu tilinpäätöksen laatiminen ja esittäminen(3) neuvoston asetuksen (EY) N:o 2965/94 15 artiklassa tarkoitettujen varainhoitoa koskevien sisäisten säännösten mukaisesti. Tilintarkastustuomioistuimen on tarkastettava nämä tilit Euroopan yhteisön perustamissopimuksen 248 artiklan nojalla. 3. Tilintarkastustuomioistuin toimitti tarkastuksensa tarkastusperiaatteidensa ja -standardiensa mukaisesti. Niissä sovelletaan yleisesti hyväksyttyjä kansainvälisiä tarkastusstandardeja yhteisön näkökulmasta. Tilintarkastustuomioistuin on tarkastanut kirjanpitoaineiston ja soveltanut muita tarpeellisiksi katsomiaan tarkastusmenetelmiä. Tilintarkastustuomioistuin sai tarkastuksen avulla riittävän perustan jäljempänä esitettyä kantaa varten. 4. Tilintarkastustuomioistuin sai tarkastuksen perusteella riittävän varmuuden siitä, että 31. joulukuuta 2002 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset. Tilintarkastustuomioistuin pyytää kuitenkin kiinnittämään huomiota kohdassa 7 kuvattuun tilanteeseen. HUOMAUTUKSET Johdanto 5. Käännöskeskus perustettiin neuvoston asetuksella (EY) N:o 2965/94. Käännöskeskuksen päätavoite on huolehtia neuvoston perustamien erillisvirastojen tarvitsemista käännöspalveluista, ja sillä on yksinoikeus käännöspalvelujen tuottamiseen erillisvirastoille. Muut yhteisön elimet voivat hyödyntää käännöskeskuksen palveluja tilapäisjärjestelyin. Tehtävänsä hoitamiseksi käännöskeskus hyödyntää laajalti yksityisiä käännöspalveluita. Vuoden 2002 aikana käännöskeskus käänsi kaikkiaan 228000 sivua. Talousarvion toteuttaminen 6. Varainhoitovuoden 2002 määrärahojen ja edelliseltä varainhoitovuodelta siirrettyjen määrärahojen toteuttamista kuvataan taulukossa 1(4). 7. Käännöskeskuksen varainhoitoasetuksen 26 a artiklassa säädetään, että edellisen varainhoitovuoden saldo sisällytetään varainhoitovuoden tuloihin. Käännöskeskus tulkitsee artiklaa siten, että tuloihin sisällytetään kyseisestä saldosta vain se osa, joka vastaa edellisen varainhoitovuoden tulosta. Varainhoitovuonna 2002 tästä seurasi, että käteisvaroihin kirjattu 3,4 miljoonan euron määrä varoja jäi väliaikaisesti käyttämättä. Tilinpäätös 8. Käännöskeskuksen varainhoitovuotta 2002 koskevassa toimintakertomuksessaan julkaisemien tulostilin ja taseen yhteenveto on esitetty taulukoissa 2 ja 3. 9. Käännöskeskus ei hyödynnä täysimääräisesti yleisen kirjanpidon atk-ohjelmaansa, vaan käyttää taulukkolaskentaohjelmaa tulojensa ja asiakastiliensä seuraamiseen. Tästä aiheutuu merkittävä virheriski, joka havaittiin tarkastusten yhteydessä. Tilintarkastustuomioistuin on hyväksynyt tämän kertomuksen Luxemburgissa 15. ja 16. lokakuuta 2003 pitämässään kokouksessa. Tilintarkastustuomioistuimen puolesta Juan Manuel Fabra Vallés presidentti (1) EYVL L 248, 16.9.2002, s. 1. (2) EYVL L 314, 7.12.1994, s. 1. (3) Käännöskeskuksen kaikkien tulojen ja menojen tilit varainhoitovuodelta 2002 laadittiin 23. helmikuuta 2003 ja toimitettiin tilintarkastustuomioistuimelle neuvoston asetuksen (EY) N:o 2965/94 14 artiklan 3 kohdan mukaisesti. Tilintarkastustuomioistuin sai lopulliset tilit 6. toukokuuta 2003. Tilinpäätöksen lyhennetty versio esitetään tämän kertomuksen liitteenä olevissa taulukoissa. (4) Kaikki kertomuksen taulukot on laadittu käytettyjen tietojen mahdollisimman tarkkojen arvojen perusteella. Taulukoissa luvut on pyöristetty, mikä saattaa aiheuttaa pieniä eroja yhteissummissa. Viiva merkitsee sitä, että arvoa ei ole tai se on nolla, ja luku 0,0 sitä, että pyöristämisessä käytetty kynnysarvo ei ole ylittynyt. Taulukko 1 Euroopan unionin elinten käännöskeskus - Talousarvion toteuttaminen varainhoitovuonna 2002Huom. Summissa voi olla pyöristämisestä johtuvia eroja. Lähde: Keskukselta saadut tiedot - Taulukoissa annetaan yhteenveto keskuksen tilinpäätökseen sisältyvistä tiedoista. >TAULUKON PAIKKA> >TAULUKON PAIKKA> Taulukko 2 Euroopan unionin elinten käännöskeskus - Tulostili varainhoitovuosilta 2002 ja 2001 >TAULUKON PAIKKA> Huom. Summissa voi olla pyöristämisestä johtuvia eroja. Lähde: Keskukselta saadut tiedot - Taulukoissa annetaan yhteenveto keskuksen tilinpäätökseen sisältyvistä tiedoista. Taulukko 3 Euroopan unionin elinten käännöskeskus - Tase 31. joulukuuta 2002 ja 31. joulukuuta 2001Huom. Summissa voi olla pyöristämisestä johtuvia eroja. Lähde: Keskukselta saadut tiedot - Taulukoissa annetaan yhteenveto keskuksen omaan tilinpäätökseen sisältyvistä tiedoista. >TAULUKON PAIKKA> >TAULUKON PAIKKA> Keskuksen vastaukset HUOMAUTUKSET Talousarvion toteuttaminen 7. Käynnistämisvaiheensa päättymisestä 31. joulukuuta 1997 lähtien käännöskeskus on säännönmukaisesti tulkinnut varainhoitoasetuksensa 26 artiklan a kohdan siten, että varainhoitovuoden saldo on vahvistettu silloin, kun hallintoneuvosto antaa johtajalle vastuuvapauden varainhoitovuoden talousarvion toteuttamisesta kyseisen varainhoitovuoden tilintarkastustuomioistuimen kertomuksen jälkeen. Tulostilin ja taseen esittämisen yhteydessä käännöskeskus on aina ilmoittanut hallintoneuvostolleen kunkin varainhoitovuoden saldon ennen seuraavan varainhoitovuoden 31 päivää maaliskuuta. Vuoden 2002 osalta hallintoneuvosto on tutustunut varainhoitovuoden 2001 tulokseen heti ensimmäisessä kokouksessa, joka pidettiin varainhoitovuoden päättymisen jälkeen 14. maaliskuuta 2002. Samassa kokouksessa päätettiin sisällyttää 3,4 miljoonan euron summa tuloina vuoden 2003 alustavassa talousarvioesityksessä. Varainhoitovuosien saldot ovat aina käännöskeskuksen taseen vastattavaa-puolella. Euroopan yhteisöjen yleiseen talousarvioon sovellettavasta varainhoitoasetuksesta neuvoston antaman asetuksen (EY, Euratom) N:o 1605/2002 185 artiklan mukaisesti käännöskeskus on esittänyt erityisen varainhoitoasetusluonnoksen, joka nojautuu 23. päivänä joulukuuta 2002 annettuun komission asetukseen (EY, Euratom) N:o 2343/2002 erillisvirastoja koskevasta varainhoidon puiteasetuksesta. Tämän varainhoitoasetusluonnoksen 16 artiklan 3 kohdan mukaan: "Tulot tai maksumäärärahat otetaan talousarvioon talousarviomenettelyn aikana soveltamalla oikaisukirjelmämenettelyä ja talousarvion toteuttamisen aikana laatimalla lisätalousarvio." Katsomme tämän uuden tekstin ratkaisevan tilintarkastustuomioistuimen mainitseman tulkintaongelman. Tilinpäätös 9. Käännöskeskus ottaa huomioon tilintarkastustuomioistuimen suosituksen käyttää yleisen kirjanpidon ohjelmistoa. Ennakkomaksujen lakkauttaminen 1. tammikuuta 2003 lähtien yksinkertaistaa asiakkaiden tilien seurantaa ja pienentää siihen liittyviä riskejä.